ผมมีอะไรกับแฟนเมื่อวาน11.00น. ผมกับแฟนเริ่มมีอะไรกันและหลังจากทำไปสักพัก ผมรู้สึกได้เลยว่าถุงยางขาดบริเวณหัว เมื่อขาดผมใช้เวลาประมาณ2-5วินาทีในการพิจารณาครับ จากนั้นก็ดึงออกจากของแฟน คงมีน้ำหล่อลื่นของผม แต่ไม่มีการหลั่งน้ำอสุจิครับ ไม่ได้ใกล้หลั่งเลยด้วยซ้ำ ผมอยากทราบว่าแฟนผมจะท้องไหมครับ ตอนนี้แฟนใกล้เป็นเมนแล้วภายในไม่เกิน7วัน และผมไม่ได้มีการหลั่งน้ำอสุจิมาก่อนมีอะไรกันด้วย
สวัสดีค่ะ การที่มีเพศสัมพันธ์ โดยการใช้ถุงยางเพื่อการคุมกำเนิด (Barier method) ถือว่าประสิทธิภาพดี แต่ยังด้อยกว่าการรับประทานยาคุมกำเนิด ยาฉีด ยาฝัง ห่วงอนามัย ดังนั้นถ้ามีการรั่ว หรือหลุด หรือมีสารคัดหลั่งจากฝ่ายชายที่ไม่ใช่น้ำอสุจิ เเต่เป็นสารคัดหลั่งอื่นๆ ก็อาจมีตัวอสุจิปนได้ จะทำให้เพิ่มความเสี่ยงในการตั้งครรภ์ได้ค่ะทั้งนี้แนะนำให้สังเกตรอบเดือนค่ะ ถ้ามาตรงตามรอบ ส่วนมากโอกาสในการตั้งครรภ์จะน้อยค่ะ เเต่ถ้ามีเลือดออกผิดปกติ หรือรอบเดือนคลาดเคลื่อน หรือมีสงสัยการตั้งครรภ์ อาจต้องตรวจปัสสาวะเพื่อดูการตั้งครรภ์ร่วมด้วยค่ะ